2.

Liikenteen harjoittamiselle on asetettu seuraavat ehdot: 2.1 Lentojen vähimmäismäärä: Lentojen vähimmäismäärän reitillä Helsinki — Varkaus on oltava suuntaansa kolme lentoa arkipäivisin maanantaista perjantaihin lukuun ottamatta arkipyhiä ja yleisiä vapaapäiviä. Lauantaisin tulee olla vähintään yksi lentoyhteys Varkaudesta Helsinkiin ja sunnuntaisin vähintään yksi lentoyhteys Helsingistä Varkauteen. Aikataulua voidaan muuttaa jouluun ja muihin juhlapyhien liittyvinä lomakausina kysynnän mukaan. 2.2 Paikkamäärä: Lentokoneen paikkamäärän on oltava vähintään 30 matkustajapaikkaa/suunta. Matkustajakohtaisen matkatavara- ja rahtikapasiteetin on täyteen lastatussa lentokoneessa ja normaaleissa sääolosuhteissa oltava 8 kg käsimatkatavaraa ja vähintään 20 kg ruumaan kuormattavaa matkatavaraa. 2.3 Aikataulu: Varkauden lentoasemalta tulee päästä maanantai-perjantaiaamuisen Helsinki-Vantaan lentoasemalle viimeistään kello 7.00 mennessä ulkomaan keskeisiä jatkoyhteyksiä varten. Helsinki-Vantaan lentoasemalta tulee päästä maanantai-perjantaiaamuisen Varkauden lentoasemalle klo 8.30 mennessä ja Varkaudesta takaisin Helsinkiin klo 9.30 mennessä. Maanantaista perjantaihin Helsinki-Vantaan lentoasemalta tulee päästä iltapäivisin Varkauden lentoasemalle noin klo 17.301ähtevällä lennolla, joka palaa Helsinkiin viimeistään klo 19.00 mennessä. Helsinki-Vantaan lentoasemalta tulee olla maanantaista perjantaihin klo 23.35 tai sen jälkeen lentoyhteys Varkauden lentoasemalle. Lauantai-aamuisin tulee Varkauden lentoasemalta päästä Helsinki-Vantaan lentoasemalle klo 8.30 mennessä. Sunnuntaisin tulee Helsinki-Vantaan lentoasemalta olla myöhäisillan lentoyhteys Varkauden lentoasemalle. 2.4. Lippujen hinnat ja lipunmyynti Yhdensuuntainen Varkauden ja Helsingin välinen lippu saa maksaa kaikkine veroineen ja maksuineen enintään 184 euroa. Halvempia lipputyyppejä on oltava tarjolla vähintään 15 lippumäärästä. Liikenteenharjoittajan on sovittava julkisen palvelun velvoitteen reittiä koskevasta interlinejärjestelystä vähintään yhden sellaisen liikenteenharjoittajan kanssa, joka hoitaa lentoliikennettä Helsinki-Vantaan lentoasemalta. Interline-sopimuksessa on oltava samat tai vastaavat ehdot, ja reitin lennoista perittävän hintoihin on sovellettava kansainvälisten määräysten mukaista määräsuhdejärjestelmää. Liikenteenharjoittajan on tehtävä interline-sopimus kaikkien sitä haluavien, Helsinki-Vantaan lentoasemalta liikennöivien lentoliikenteen harjoittajien kanssa samoin tai vastaavin ehdoin. Liikenne- ja viestintäministeriöllä on oikeus saada valvontaa varten liikenteen harjoittajalta tarpeelliset interline-sopimuksia ja niiden ehtoja koskevat tiedot. Lentoliikenteen harjoittajalia tulee olla käytössään kansainvälinen Suomessa voimassa oleva paikanvaraus- ja lipunkirjoitusjärjestelmä sekä IATA-interline -sopimus mukaan lukien jatkoyhteyden läpihinnoittelu ja matkatavaroiden jatkoselvitys. Tiedot lippujen hinnoista ja liikenteen aikataulusta on oltava kansainvälisessä paikanvaraus- ja lipunkirjoitusjärjestelmässä. Lentoliikenteen harjoittajalla tulee olla ainakin yhden Helsinki-Vantaan lentoasemalta ulkomaan kohteisiin lentävän yhtiön kanssa jatkoyhteyksien läpihinnoittelua koskeva yhteistyösopimus. Lentojen myynnissä on käytettävä vähintään yhtä tietokonepohjaista paikanvarausjärjestelmää. 2.5 Palvelun jatkuvuus: Lentoliikenteen harjoittajan, joka aikoo harjoittaa säännöllistä lentoliikennettä kyseessä olevalla reitillä, on annettava takeet kyseisen julkisen palvelun velvoitteen mukaisen palvelun suorittamiseen vähintään lokakuun 2006 loppuun asti. Liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin tai oikeudellisiin seuraamuksiin. 2.6 Toimintarajoitteisten henkilöiden mahdollisuudet käyttää palvelua: Lentoliikenteen harjoittajan on varmistettava, että toimintarajoitteisten henkilöiden tarpeet otetaan huomioon.